JUMAL KÕNELEB
Tere ja tere tulemast vaatama saadet "Jumal kõneleb".
Tänases osas räägime jälle väga huvitaval teemal.
Räägime Jumalariigist.
Kus on see Jumalariik? Kuidas see meid mõjutab?
Miks see sõna on nii tähtis?
Sellest täna jälle räägimegi.
Kui Jeesus alustas oma teenimistööd, siis Ta rääkis Jumalariigist.
Jumalariik.
Taevariik.
Jeesus tõesti ütles nii Markuse 1:15, kui Ta oma teenimistööd alustas:
Aeg on täis saanud."
- Nüüd on see aeg käes.
Nüüd, kui mina olen tulnud, on see aeg täis saanud.
Aeg on täis saanud ja Jumala riik on lähedal.
Parandage meelt ja uskuge evangeeliumisse!”
Uskuge head sõnumit sellest, et Taevariik on ligi tulnud.
Minu meelest on algkeelne tõlge tore, mis on ka Soome Rahvapiibli tõlkes:
Jeesus ütles: "Jumalariik on nüüd siin."
Jeesus tõesti tõi Jumalariigi tagasi maa peale.
See pole mitte üksnes lähedal, vaid see on nüüd ka siin.
See on käe ulatuses.
Tahan siiski teada, kus see on?
Kus see on?
Ta ütles, et see on lähedal ja sina lugesid, et see on siin.
See algkeelne sõna tähendab ka käeulatuses olemist.
Kus see siis on? Seda ma tahan teada.
Matteuse 10:7 läkitab Jeesus oma jüngrid välja.
Ta annab neile ühe nõuande ja see kehtib ka meie kohta.
"Ja minnes kuulutage: Taevariik on lähedal!
Tehke terveks haigeid, äratage üles surnuid,
tehke puhtaks pidalitõbiseid, ajage välja kurje vaime!
Muidu olete saanud, muidu andke!"
Ta annab otsese ülesande kuulutada, et Taevariik on ligi tulnud.
Ka Pauluse kohta öeldakse nii, et ta läks sünagoogi
ning rääkis julgesti kolm kuud,
väideldes ja veendes inimesi Jumala riigi asjus.
Väga huvitav, et Piiblis sellest nii selgelt räägitakse.
Jeesus ise rääkis sellest, Ristija Johannes rääkis sellest,
Jeesus saatis jüngrid seda rääkima ja ka Paulus jutlustas sellest.
Nad rääkisid Jumalariigist.
Aga tänapäeva jutlused algavad üpris harva teatega,
et Jumalariik on nüüd siin.
- Nii see on.
Me aga tahame täna öelda nii iseenestele ja sulle,
et Jumalariik on seal, kus on Jeesus.
Jumalariik on käeulatuses, see on nüüd siin.
- Loen veel Matteuse 9:35:
"Ja Jeesus rändas läbi kõik linnad ja külad,
õpetades nende sünagoogides
ja jutlustades evangeeliumi Kuningriigist
ja parandades kõik haigused ja kõik nõtrused."
Kus see Jumalariik siis on?
Kui vaatan oma silmadega maailma ja oma argipäeva,
siis ma ei näe seda.
Näen ainult pisikesi kilde sellest,
kui kohtan kristlasi või olen meie kristlikus koolis.
Ma näen armastust ja rõõmsaid hetki.
Ma näen imesid sündimas.
Aga mida sellega mõeldakse? Kus see Jumalariik on?
See ongi täna peamine küsimus.
Jeesus rääkis Jumalariigist ja ütles, et see on nüüd siin ja meie ligi.
Kogu Iisraeli rahvas igatses seda.
Nad otsisid ja igatsesid seda, et Jumalariik tuleks.
Jüngrid ootasid seda, variserid ootasid seda.
Sellepärast nad ka küsisid selle kohta,
kui Jeesus väitis et tõi Jumalariigi kohale.
Nad mõtlesid ilmselt samamoodi nagu sa seda just väljendasid:
"Kus see Jumalariik siin on?"
Kui Jeesus tuli maa peale, oli Iisrael Rooma riigi võimu all.
Iisraellased olid vaenatud ja väga raskes olukorras.
Rooma riik oli võimul ja vallutanud nende maa.
Nad ei olnud vaba riik ega vaba rahvas.
Vana Testament on täis imelisi tõotusi Messia kohta,
Vabastaja kohta, Kuninga kohta, Päästja kohta, kes pidi tulema
ja vabastama rahva rõhumise alt.
Iisraeli rahvas arvas, et tuleb selline kuningas,
kes võidab ära roomlased ja vabastab sel kombel viimaks rahva.
Kui Jeesus ratsutas eesliga Jeruusalemma,
mõtlesid kõik, et nüüd kuningas tulebki.
Prohvetid olid ju ennustanud, et ta tuleb ratsutades eesli seljas.
Sel hetkel arvasid kõik, et nüüd lõpuks see kuningas tulebki.
Ta murrab roomlaste võimu ja Iisraeli kuningriik taastatakse.
Oodati, et kuningas ja vabastaja tuleb silmaga nähtaval moel.
Oodati, et kuningriik tuleb ja muudab välised tingimused.
See on päris tuttav lugu.
Ka meie loodame, et Jumal tuleks ja muudaks me elu täiesti.
Sa võid olla olukorras, mis rõhub ja ahistab
ja sa tahaksid, et üks või teine isik muutuks veidikene.
Seepärast variseridki nurisesid nördinuna ootamisest.
Nad arutasid, et Jeesusel pole mõõkagi,
tahtes ise olla nende Messias, Vabastaja ja Kuningas.
Nad küsivad Temalt Luuka 17:20 otse:
"Aga kui variserid Jeesuselt küsisid, millal tuleb Jumala riik..."
Kui nad niimoodi küsisid, ei olnud nad eriti rahul sellega,
millisel kombel see oli Jeesuse kaudu juba nähtavale tulnud.
Nad ootasid ikka veel, et Ta teeks midagi muud.
See on ka meie küsimus: "Issand, millal?
Millal Sa tervendad mind? Millal Sa muudad selle olukorra?
Millal Sa teed ometi midagi? Miks Sa, Jumal, ei tee midagi?"
Ja siis me jääme ootama, et Jumal teeks midagi.
Me teame, et Jumal suudab ja küllap Ta peagi teeb midagi.
Aga millal? - Ja siis me muudkui ootame.
Aga Jeesus vastas neile: Jumala riik ei tule ettearvatavalt."
On see nüüd hea või halb uudis? - Jeesus ütleb täiesti selgelt:
"See ei tule nii nagu teie ootate, et see tuleks.
See ei tule nii, et võite silmadega või meeltega tunda seda tulevat.
"Ega öelda: Ennäe, siin!” või Seal!”.
See ei tule välisel moel,
et saaksime öelda, et nüüd see on kohal.
"Siin see Jumala riik ongi!"
Jeesus jätkas: "Sest ennäe, Jumala riik on sisemiselt teie sees!”
Ilmselgelt räägib Jeesus Kuningriigist, mis on täiesti erinev oodatust.
Kuningriigist, millest variserid ei mõistnud midagi.
Kuna Jeesus ütles, et see on midagi meie sees.
See pole väline ega tule nähtaval viisil.
See on miski, mis on juba meie sees.
See on tähtis tähelepanek:
miski, mis on juba meie sees, kui me usume Jeesusesse.
Kuningriik, mis koos Jeesusega tuli meie käeulatusse.
Sisemiselt koos Jeesusega.
Sisemiselt meie sisse,
kui võtsime Jeesuse vastu oma ellu ja oma südamesse.
Temaga koos tuli Jumalariik ehk Taevariik.
See on miski, mida igaüks,
kes on võtnud Jeesuse oma ellu vastu,
kannab eneses.
Miski, mida sina, Jan, ja mina kanname oma sisemuses.
Mida see tähendab?
See on päris vägev ilmutus, mis avaneb mulle üha enam ja enam.
Jeesus ei toonud maa peale religiooni.
Ta tõi Kuningriigi.
Jeesus tõi Kuningriigi maa peale.
Tema suurimad vastased olid religioossed inimesed.
Jeesus tõi Taevariigi maa peale ja näitas selle väge ning ligiolu.
Varisere aga ajas vihale, et kõik olid sinna teretulnud.
Taevariik oli korraga siin maa peal.
Kui me mõistame, et Jeesus tõi Taevariigi maa peale,
siis kõik saab ka selgemaks,
sest me mõistame,
et sellega tuli ka tervenemine, rahu ja Jumala au.
Tuli Jumala ligiolu ja vabadus.
Miks? Sest Jumalariigis ei ole ju haigust, ahelaid ega masendust.
Jumalariigis on kõik hästi.
Jumalariik tõi kaasa õnnistuse.
Leivad ja kalad mitmekordistusid.
Kui mõistame, et Jeesus tõi Kuningriigi inimeste käeulatusse,
siis mõistame ka seda,
et asi pole ainult Tema tehtud imedes,
vaid selles, et Kuningriik tuli maa peale.
See on asi, mis võib meile avaneda.
Issand ise on lubanud, et koputajale avatakse.
Kui me otsime, siis me leiame.
Pean tõdema, et ma olen selle leidnud.
Olen leidnud rahu, mis ületab kogu mõistuse
ja need haljad aasad, kus saan hingata oma Issandas.
Värskendavad veed läbi Püha Vaimu.
Need värskendavad mu hinge.
See on pelgupaik koos Temaga.
See on pelgupaik, kus pääsukene on leidnud pesapaiga.
Tema altaril.
See on Tema headus ja armastus.
Tema armastuse puudutus Püha Vaimu kaudu.
See on tõelisus.
Pean tunnistama, et olen hakanud uskuma sellesse.
Kui Issand ütleb, et Teavariik on nüüd siin,
siis Ta mõtleb ka seda, mida Ta ütleb.
See ei olegi mingi lohutav mäng. See on päriselt tõsi.
Jeesusel oli tõsi taga, kui Ta ütles, et Jumalariik on nüüd ligi tulnud.
Kui Ta ütleb meile:
"Ja minnes kuulutage: Taevariik on lähedal!"
See on nii suur rõõmusõnum. See ongi tõeline evangeelium.
See on tõeline rõõmusõnum.
Selles ei ole mingit religioossust ega käske, mida tuleb täita.
See on imeliselt tore asi, mille Jeesus enesega kaasa tõi.
Kogu rõõm, rahu ja armastus, mille Ta enesega kaasa toob.
Ta tõesti tõi selle meile
ja see avaneb meile Jumala Sõna kaudu.
Sellepärast saigi Jeesus variseride peale pahaseks.
Nende veendumuse järgi
pääsevad Jumalariiki ainult täiuslikud inimesed,
aga korraga tuleb Jeesus ja avab Kuningriigi kõigile.
Ta veetis aega koos tavaliste, patuste inimestega.
Sellest siis ka see variseride ja Jeesuse vestlus.
Matteuse 23:13:
"Aga häda teile, kirjatundjad ja variserid,
te silmakirjatsejad,
et te lukustate taevariigi inimeste eest!
Ise te ei lähe sinna sisse
ega lase sisse ka neid, kes tahaksid minna."
Miks Ta pahandas?
Sest variserid ei mõistnud sugugi, et Jumalariik kuulub kõigile.
Jeesus tõi Taevariigi, avas selle ja pakkus seda kõigile:
"Tulge! Taevariik on nüüd siin. Pöörduge ja parandage meelt!
Öelge lahti pattudest, parandage meelt
ja pöörduge ehk tehke kannapööre.
Tulge ära maailma pimedusest ja tulge minu Kuningriiki!"
Jeesus avas selle tee.
Ta ütles, et variserid lukustavad Taevariigi inimeste eest.
Te ei lähe ise sinna sisse, ega lase ka neil minna, kes tahaksid.
Jeesus ei ütle sedasi sulle ja mulle.
Jeesus ei ütle, et peaksid olema täiuslik, et kõlbaksid.
Või et täiuslikuna sa võibolla pääsed sinna sisse.
"Kui kuulud variseride kõrgeimasse klanni,
siis võibolla veel ehk pääsed..."
Jeesus ütleb sulle ja mulle, mida Joy äsja ütles: see on juba meie.
Me pääseme sisse uskudes Jeesusesse.
Ainult usu ja armu kaudu tuleb Jumalariik meie sisse
ja me saame osaks Tema riigist.
Jesaja 66:1 on prohveteering, mida Jeesus alustades kasutas:
"Issanda Jumala Vaim on minu peal, sest Issand on mind võidnud;
ta on mind läkitanud viima rõõmusõnumit alandlikele,
parandama neid, kel murtud süda, kuulutama vabastust vangidele
ja avama pimedate silmi,
kuulutama Issanda meelepärast aastat
ja meie Jumala kättemaksu päeva, trööstima kõiki leinajaid,
andma Siioni leinajaile laubaehte tuha asemel,
rõõmuõli leinarüü asemel."
Kas on üldse olemas rõõmustavamat sõnumit kui see,
et Taevariik on tulnud lähedale?
"Rõõmuõli leinarüü asemel, ülistusrüü kustuva vaimu asemel,
et neid nimetataks Õigluse tammedeks”,
Issanda istanduseks”, millega ta ennast ehib."
See on nii võimas sõnum!
Issand lihtsalt ei lohuta meid ega soovita vastu pidada,
kuni sa ühel päeval pääsed taevasse.
Ta on juba nüüd koos meiega ja tahab juba praegu meid aidata.
Ta tahab, et saaksime juba nüüd
maitsta veidikenegi Tema rahu, armastust, rõõmu ja väge ning tervist.
Me võime otsida ja leida. Võime koputada ja meile avatakse.
Üha rohkem ja rohkem.
Tahan sellega öelda,
et usuelu läheb üha paremaks, kui me ei anna alla.
Koloslastele 1:13:
"Kes meid on kiskunud välja pimeduse meelevallast
ja asetanud oma armsa Poja kuningriiki."
Meid on juba väljakistud pimeduse meelevalla alt.
Mitte pimeduse riigist, sest pimedusel ei ole mingit riiki.
Lihtsalt pimeduse meelevalla alt, mis püüab valitseda.
Pimeduse võimu alt armsa Poja Kuningriiki.
See pole nii, et me millalgi, kunagi pääseme Kuningriiki,
vaid me juba oleme selles.
Nii tahame palvetada ja kinnitada su usku,
et sa juba kuulud Jumalariiki.
Kui oled võtnud Jeesuse vastu, siis sa juba kuulud Jumalariiki.
Uude riiki - Jumala armsa Poja Kuningriiki,
kus kõik on hästi.
Kui sa pole veel Jeesust vastu võtnud, siis tee seda täna.
Jumal tahab, et ka sina pääseksid.
Et ka sina pääseksid pimeduse meelevalla alt ära
saades vabaks kõigest, mis aheldab.
Pääseksid rõõmu, vabaduse ja rahu sisse.
Ole õnnistatud!
Palvetame koos sinuga
Aitäh taevane Isa Sinu Kuningriigi eest.
Aitäh Jeesus, et tõid Kuningriigi ja see on meie sees.
Sisemiselt meie sees.
Tulgu Sinu riik, Issand! Täida meid oma rahuga.
Täida meid rõõmu ja vabadusega.
Aitäh Issand, et Sinu riik on tõeline. See on siin ja praegu.
- Aitäh Issand, selle hetke eest.
Tänu, tänu, tänu Issand!
Aitäh Issand, et Sa oled tõesti elav Jumal.
Sa oled alati koos meiega.
Sa ei hülga ega jäta meid.
Issand, aitäh, et Sa elad meie sees.
Me ei ole enam kunagi üksinda.
Täname Sind Issand selle eest, et Sa oled valgus.
Ainut valgus
ja Sinus pole kusagil mingit pimedust.
Kuidas ka ei otsiks, sinus ei ole pimedust.
Nii me ütleme siis Sulle "Tere tulemast!"
Me avame oma elu välisukse.
Me avame, kui Sa koputad ja ütleme: "Tere tulemast!
Tere tulemast mu majja, mu koju ja mu ellu!
Tere tulemast mu südamesse!"
Aitäh Issand, et kui me Su vastu võtame,
siis Sa pesed meid puhtaks kõigest, mis rõhub.
See oli Sinu ülesanne -
Sa surid meie ja meie pattude eest,
et me saaksime andeks peast varvasteni välja
ja sünniksime uuesti Sinu lasteks.
Aitäh Issand.
Aitäh Issand,
et oled tõmmanud meid välja pimeduse meelevalla alt
ja asetanud oma armsa Poja Kuningriiki.
Tahame nüüd kuulutada vabadust.
Olgu su elus millised iganes ahelad -
need võivad nüüd lahkuda Jeesuse nimel!
Täielik vabadus kõigest pimeduse meelevallast,
sest Issand on vabastanud meid kõigest pimeduse meelevallast
ja andnud meile meelevalla tallata kogu pimeduse väe peal.
See pimedus taganegu täielikult!
Aitäh, et igaüks meist võib olla nüüd täielikult vaba.
Tulgu rahu, rõõm ja vabadus igasse südamesse.
Aamen.
Tahame siinkohal tänada kõiki vaatajaid
toredate tagasisidekirjade eest,
eestpalvesoovide ja ka palvevastuste eest.
Neid on tore saada
ja me palvetame igaühe eest, kes meiega ühendust võtab.
Kui soovid rohkem teada saada meie töö kohta,
külasta meie kodulehekülge, mida näed ekraanil.
Me vajame palju uusi vabatahtlikke osalema meie töös.
Kui sul pole töö- või õpingukohta või muud tegemist,
siis võta meiega ühendust ja tule meile vabatahtlikuks!
Kodulehe kaudu võib tellida infolehte, mis ilmub paar korda aastas.
Sealt võib tellida ka raamatuid,
mille sarja nimi ongi "Kuningriigi saladused".
Need avavad sullegi neid saladusi,
mis meile on avanenud Jumala Sõnast.
Need on aidanud meil uskuda ja ka elada selles Kuningriigis,
mille Issand on meile avanud.
Ole õnnistatud ja tea, et Jumala Kuningriik kuulub sulle,
kui oled võtnud Jeesuse vastu.
Kui Sa pole seda veel teinud, siis ära oota kauem!
Võta Ta täna vastu, öeldes lihtsalt: "Jeesus, tule mu ellu.
Võtan Su vastu oma ellu just praegu. Aamen."
Tahan julgustada igat ühte.
Maailmas on palju hädasid ja asju, mis ahistavad.
Nii on hea teada, et TV7 läheb muudkui edasi.
Stuudioid tuleb kogu aeg juurde.
Praegu ehitatakse Armeeniasse uut stuudiot.
Kui tahad ka osaleda Jumalariigi edasi viimises,
siis löö kampa!
Võid helistada 900 1770 (kõne hind 10 eurot)
võid teha pangaülekande, leides me andmed www.tv7.ee
Ära oota enam kauem ja löö kaasa!
Tõlge: Meeli ja Marko Martin
Annetustelefon: 900 1770 (hind 10) Annetusinfo: www.tv7.ee Swedbank EE052200221048388411 SEB pank EE441010220109461019